สวัสดีคะ อยากทราบคะ เลิกฉีดยาคุมแบบ 3 เดือนนะคะ ตั้งแต่ ต.ค.62 แต่ประจำเดือนไม่มาเลย มีโอกาสตั้งครรภ์มั๊ยคะ
สวัสดีค่ะ หลังหยุดฉีดยาคุมกำเนิดชนิดที่ฉีดทุก 3 เดือน การทำงานของรังไข่และประจำเดือนก็จะกลับมาภายในเวลาประมาณ 4-10 เดือน หรือในบางรายอาจนานเป็นปีก็ได้ ดังนั้น จึงอาจต้องรอไปอีกซักระยะค่ะ อย่างไรก็ตาม หากหลังหยุดฉีดยาคุม ได้มีเพศสัมพันธ์ไปแล้ว ก็อาจมีการตั้งครรภ์เกิดขึ้นได้ ประจำเดือนจึงไม่มา ดังนั้น หากหลังจากหยุดฉีดยาคุมไป ได้มีเพศสัมพันธ์ ก็ต้องตรวจหาการตั้งครรภ์ดูด้วยค่ะ หากตรวจไม่พบ และยังไม่พร้อมที่จะตั้งครรภ์ ก็ควรหาวิธีคุมกำเนิดต่อไปค่ะ